11/03/2020 | Administración LocalMunicipal
Boiro
Bases concurrencia actividades centro de ensino 2020

ANUNCIO DE PUBLICACIÓN DAS BASES DA CONVOACATORIA DO CONCELLO DE BOIRO A CENTROS DE ENSINO PÚBLICO DO CONCELLO PARA O ANO 2020 Na Xunta de Goberno local do Concello de Boiro en sesión celebrada o 04/03/2020 e Decreto de corrección número 0208 de data 6/03/2020, aprobou as BASES específicas da convocatoria do Concello de Boiro a centros de ensino público da localidade. Ano 2020. O que se publica aos efectos de información públicas Boiro, 6 de marzo de 2020 José Ramón Romero García Alcalde-Presidente BASES ESPECÍFICAS DA CONVOCATORIA DO CONCELLO DE BOIRO A CENTROS DE ENSINO PÚBLICO DO CONCELLO PARA O ANO 2020. DISPOSICIÓN XERAL.1. FINALIDADE E OBXECTO.2. FINANCIACIÓN DAS SUBVENCIÓNS.3. PROCEDEMENTO E PRAZOS.4. DOCUMENTACIÓN A PRESENTAR.5. ÓRGANOS COMPETENTES PARA A INSTRUCIÓN, VALORACIÓN E RESOLUCIÓN DAS SOLICITUDES.6. CRITERIOS DE SELECCIÓN.7. OBRIGAS DOS BENEFICIARIOS.8. CONTÍA DAS SUBVENCIÓNS.9. XUSTIFICACIÓN E COBRO DAS SUBVENCIÓNS.10. REINTEGRO DAS SUBVENCIÓNS. DISPOSICIÓN FINAL. DISPOSICIÓN XERAL. Estas normas teñen por obxecto establecer os criterios e procedementos para a concesión de subvencións ao ensino público no ámbito do termo municipal de Boiro, de acordo cos principios de obxectividade, igualdade, concorrencia e publicidade.1- FINALIDADE E OBXECTO. A presente convocatoria ten por obxecto o establecemento de axudas económicas aos centros de ensino público do Concello de Boiro, para a promoción e fomento de actividades coa finalidade de apoiar medidas que redunden na mellora da calidade educativa: · 1. Encamiñadas ao fomento da lingua galega entre a comunidade educativa. · 2. Que teñan como finalidade a conservación, promoción e difusión da cultura galega nas súas múltiples e variadas manifestacións: promoción de festexos e celebracións tradicionais, xogos populares, etc. · 3. Que teñan como finalidade o coñecemento do concello de Boiro: parroquias, instalacións municipais, manifestacións artísticas (igrexas, cruceiros, edificios civís …), etc. · 4. Destinadas á educación para a saúde e a paz, a educación vial e a educación medio-ambiental. · 5. De interese pedagóxico-educativo: exposicións, certames, contacontos, conferencias, semanas culturais, actuacións musicais, etc. · 6. Que teñan como propósito complementar o proceso educativo no alumnado fomentando a diversidade, respecto, convivencia, promoción da igualdade e prevención da violencia de xénero. · 7. Outras actividades de carácter cultural non recollidas nos epígrafes anteriores (edición de publicacións…) Non será subvencionable ningún tipo de desprazamento.2.- FINANCIACIÓN DAS SUBVENCIÓNS. As citadas subvencións concederanse con cargo á aplicación orzamentaria 321/48000 do orzamento prorrogado do 2020 e contan cunha dotación orzamentaria de 4,100 euros 3.- PROCEDEMENTO E PRAZOS. As solicitudes de subvención deberán presentarse no rexistro xeral do Concello no prazo de 15 días hábiles dende a súa publicación no BOP.4.- DOCUMENTACIÓN A PRESENTAR a) ANEXO I, no que se reflectirá datos do centro educativo e do representante legal, nome do programa ou proxecto para o que se solicita a subvención especificando as actividades. b) Proxecto ou plan de actividades desagregando os seguintes apartados: · Breve descrición do programa de actividades. · Obxectivos · Calendario. · Destinatarios. · Localización. · Orzamento de gastos e orzamento de ingresos previstos, detallados.5.- ÓRGANOS COMPETENTES PARA A INSTRUCIÓN, VALORACIÓN E RESOLUCIÓN DAS SOLICITUDES. a) A instrución do procedemento de concesión de subvencións corresponde aos servizos técnicos das Concellerías de Educación e Cultura do Concello de Boiro que terán as seguintes funcións: 1. Comprobar que os posibles beneficiarios cumpren cos requisitos esixidos nas bases.2. Elevar un informe á Comisión de Valoración. b) Constituirase unha comisión de valoración formada polos seguintes membros: 1. Concelleiros/as de educación e cultura.2. 2 técnicos/as das concellerías de educación e cultura, designados pola Alcaldía. A comisión de valoración levantará acta da súa valoración e emitirá proposta de resolución para o órgano competente. c) A proposta de resolución, previa fiscalización pola Intervención Municipal, logo da valoración da comisión, será elevada polo órgano instrutor á Xunta de Goberno Local para a súa aprobación ou modificación. d) A resolución da concesión de subvencións ao abeiro destas bases farase pública mediante a súa exposición e publicación no taboleiro de anuncios e na páxina web do Concello e será notificada aos centros educativos solicitantes. En todo caso, esta resolución farase pública antes do 1 de maio de 2020. e) A obtención concorrente de subvencións doutras administracións ou entidades públicas ou privadas en ningún caso poderá superar o custe da actividade. Se así fose, este feito daría lugar a unha modificación da resolución da concesión. Asemade, toda alteración das condicións para a concesión da subvención poderá dar lugar, no seu caso, á modificación do acordo da subvención.6.- CRITERIOS DE SELECCIÓN. a) Interese xeral da actividade: ata 35 puntos. Valoraranse especialmente aquelas actividades que cumpran cos seguintes requisitos: · Que conteñan na súa programación con contacontos, promoción do teatro, obradoiros literarios e de artesanía, etc.: 5 puntos · Que incidan na recuperación das festas tradicionais da cultura galega: 5 puntos · Que promovan o uso da nosa lingua: 5 puntos · Que incidan no coñecemento do Concello de Boiro: 5 puntos · Que incidan na promoción da igualdade, solidariedade, convivencia, educación pola paz, coidado, sensibilización e respecto polo medio ambiente: 5 puntos · Que fomenten a diversidade, respecto e convivencia cultural: 5 puntos · Que fomenten a igualdade e prevención da violencia de xénero: 5 puntos b) Número de beneficiarios/as directa ou indirectamente polas actividades: ata 10 puntos. c) O grao de coordinación e complementariedade cos programas desenvoltos polo Concello: ata 5 puntos. Cada centro poderá acadar como máximo 50 puntos. Unha vez puntuadas as solicitudes por centros e atendendo os criterios anteriores procederase a calcular o importe por punto acadado que resultará de aplicar a seguinte fórmula: Importe MÁXIMO da subvención-liña actividades / n.º total de puntos obtidos na valoración conxunta de todos os centros 7. OBRIGAS DOS BENEFICIARIOS. a) Realizar as actividades que fundamentaron a concesión da subvención e acreditar a súa realización. b) Facer constar a colaboración do Concello na información (impresa, informática e audiovisual) que se faga das actividades subvencionadas e na súa páxina web. c) Comunicar ao Concello a concesión de subvencións de calquera entidade pública ou privada que reciba sendo para a mesma finalidade. d) Destinar a subvención exclusivamente aos fins para os que foi outorgada, quedando expresamente prohibida calquera alteración de destino non autorizada polo Concello. e) O sometemento ás actuacións de comprobación do Concello da efectiva realización das actividades para as que se outorgara a subvención. f) Conservar os documentos xustificativos da aplicación dos fondos recibidos, incluídos os documentos electrónicos, en tanto poidan ser obxecto das actuacións de comprobación e control. g) Estar ao corrente nas obrigas tributarias con Facenda. Para facilitar a tramitación desta subvención o centro de ensino deberá autorizar ao concello a posibilidade de consultar datos con Facenda. h) Facilitar canta información sexa requirida polo Concello en relación con estas subvencións.8. CONTÍA DAS SUBVENCIÓNS. – A contía da subvención será o resultado de multiplicar a contía por punto segundo a fórmula da Base 6 polo número de puntos obtidos polo centro solicitante – A subvención concedida terá o límite máximo do 100% do orzamento das actividades presentadas para subvencionar, sempre co límite global da dotación orzamentaria correspondente. – O importe total das subvencións recibidas polo centro educativo, tanto do concello como doutras administracións, non poderá exceder o custe das actividades para as que foron concedidas. No caso contrario, modificarase de oficio a resolución da concesión polo beneficiario.9.- XUSTIFICACIÓN E COBRO DAS SUBVENCIÓNS.1. O prazo de xustificación das subvencións rematará o 30 de xuño do ano en curso.2. En casos excepcionais poderase solicitar a ampliación do prazo de xustificación. O interesado deberá cursar pedimento con anterioridade á data de finalización do prazo de presentación da xustificación e deberá motivar o mesmo. O órgano instructor elevará informe-proposta da concellalía de cultura, previa fiscalización, ao órgano competente (Xunta de Goberno Local ), para a resolución da ampliación do prazo e esta deberá recaer no prazo máximo de 1 mes dende a súa solicitude.3. O 31 de decembro do ano 2020, anularanse automaticamente os compromisos de axuda pendentes de xustificación ou sen concesión de prórroga.4. A xustificación presentarase no modelo oficial aprobado coas bases (Anexo II) que será presentado dentro do prazo sinalado no apartado 9.1 debendo acompañar a seguinte documentación: – Anexo II debidamente cumprimentado. – Unha breve memoria ou informe explicativo das actividades realizadas, que incluirán os obxectivos cumpridos. En todo caso a xustificación debe coincidir co proxecto presentado e valorado para a fase de concesión. Non se admitirá cambio de actividades. – Facturas orixinais ou copias compulsadas, que deberán conter, como mínimo, os seguintes requisitos: 1. Nome, razón social e NIF ou CIF de quen emite a factura.2. Desagregación do IVE ou imposto correspondente; no caso de exención, deberase facer constar expresamente na factura.3. Nome, razón social, NIF ou CIF do centro educativo.4. Descrición detallada do servizo ou subministro prestado.5. Número de factura, data de emisión e denominación de “Factura”. Facturas ou copias compulsada xustificativas dos fondos recibidos nas que consta o seguinte texto: factura imputada nun ……% ao Concello de Boiro Non se admitirán gastos de material funxible agás no caso de que foran preciso para a edición de publicacións (caso revista escolar, calendarios, outros…) nin gastos de gastos de desprazamentos – Acreditación do pagamento do gastos realizados. Unicamente se admitirá a conta transferencia bancaria. – Certificación da conta bancaria (agás no caso de que xa fora presentada en edicións anteriores, o que deberá porse de manifesto). – Certificación de estar ao corrente coa Facenda e coa Seguridade Social ou autorización para a súa comprobación polo concello. – Declaración da sesión na que se informou ao Consello Escolar, da subvención concedida e acreditación da publicidade da colaboración do concello na actividade realizada. – Conta xustificativa de ingresos e gastos, na que se detallará relación clasificada dos gastos da actividade, con identificación do acredor e do documento, o seu importe, data da emisión e, no seu caso, a data de pagamento. Para os ingresos, o detalle dos ingresos ou subvencións que financien a actividade subvencionada con indicación da subvención.4. Rematado o prazo da xustificación, o órgano instrutor encargarase de revisar a documentación presentada e requirirá a emenda, no prazo de 10 días hábiles, no caso de erro ou ausencia na documentación xustificativa, para finalmente emitir informe sobre correcta ou non xustificación da subvención.5. Unha vez informado polo órgano instrutor, previa fiscalización pola intervención municipal, elevarase a proposta ao órgano competente que valorará o cumprimento dos requisitos da subvención concedida e acordará a súa aprobación e pago (Fase O e R do gasto respectivamente) ou a súa desestimación.10. REINTEGRO DAS SUBVENCIÓNS O centro educativo procederá ao reintegro do total ou parcial das cantidades percibidas dende o momento do pago da subvención nos seguintes casos: a) Incumprimento da finalidade para a que foi outorgada a subvención. b) Obtención da subvención sen reunir as condicións requiridas ou falseándoas. DISPOSICIÓN FINAL Para os casos non previstos nestas bases, serán de aplicación as normas xerais incluídas na ordenanza xeral do concello de subvencións, as bases de execución do orzamento xeral do concello, así como as recollidas na Lei 38/2003 de 17 de novembro, Xeral de Subvencións e no seu regulamento, RD 887/2006, de 21 de xullo, ANEXO I. MODELO DE SOLICITUDE – SUBVENCIONS CONCURRENCIA -ACTIVIDADES -CENTROS EDUCATIVOS CONCELLO DE BOIRO 2020 EXPTE 1105/2020 ASDO. ____________________________ O ALCALDE-PRESIDENTE DO CONCELLO DE BOIRO ANEXO II. MODELO DE XUSTIFICACIÓN DAS SUBVENCIONS DE CONCURRENCIA -ACTIVIDADES -CENTROS EDUCATIVOS CONCELLO DE BOIRO 2020EXPTE 1105/2020 Asdo. ________________________ SR. ALCALDE-PRESIDENTE DO CONCELLO DE BOIRO